
Prome Minister Evelyn Wever-Croes: 


BUREAU INTEGRITEIT ARUBA TIN HEFE 
ENTRANTE 1 NOVEMBER 2020: 
SRA. MARIELLE MEAUX 





li ——| 


BjA 


Bureau Integriteit Aruba 











Premier Evelyn Wever-Croes a informa 
cu Gobierno a apunta un hefe pa Bureau 
Integriteit Aruba (BIA), sra. Marielle 
Meaux. Sra. Meaux ta un hurista, y tin un 
trayectoria den Departamento di Recurso 
Humano pa e ultimo añanan, den hopi 
caso disciplinario di empleadonan 
publico. Di esaki a sali e deseo di traha 
mas bien preventivo, en bes di solamente 
represivo, pues castigonan disciplinario 
despues cu e hecho a tuma luga. 


Y hustamente esey ta e meta di Bureau 
Integriteit Aruba, traha preventivo. Duna 
curso, training y charla na empleadonan 
publico pa enfatisa e importancia di 
integridad na pia di trabou, pa por haci 
distincion semper entre kico por y kico no 
por. Y especialmente pa no sucumbi pa 
presion di otronan pa no haci lo corecto. 
Pasobra tur esey ta actonan castigable 
cu por pone e empleado publico perde 
su trabou. 


Bureau Integriteit Aruba tin como meta 
tambe conscientisa comunidad cu ora 
ta trata servicionan di gobierno, mester 
ta integro, y no mester ofrece pa haci 
actonan coruptivo pa por logra haya 


un tereno of un permiso. Pasobra esey 
tambe ta un acto castigable. 


Den casonan di corupcion tin semper dos 
persona, esun cu ta busca e corupcion 
y esun cu ta participa na e corupcion. 
Cu campañanan di conscientisacion, 
Bureau Integriteit Aruba lo enfoca pa 
elimina corupcion den gobernacion. 


Na e Bureau lo bin den futuro cercano 
tambe un “meldpunt”, pa ciudadanonan 
raporta casonan cu nan pasa aden cu no 
ta integro. E Bureau tin e deber e ora pa 
pasa e keho aki pa sea Ministerio Publico 
of Departamento di Recurso Humano of 
e hefe di e departamento, pa nan haci e 
invesrtigacion, y Bureau Integriteit Aruba 
lo percura pa e investigacion keda haci. 
Bureau Integriteit Aruba tin e posibilidad 
tambe pa nan mes haci investigacion. 


E procedura di nombracion di hefe pa e 
Bureau aki a tuma hopi tempo, debi na e 
exigencianan di e funcion. E pandemia 
di Covid tambe a percura pa atraso. E 
seleccion di e hefe di Bureau Integriteit 
Aruba tabata un proceso totalmente 
depolitisa, kiermen, cu no tabata den man 
di ningun minister. Premier Evelyn Wever- 
Croes a encarga e responsabilidad aki 
den man die “Klankbord groep Integriteit”, 
consistiendo di Procurador General, 
hefe di Seguridad Nacional, hefe di 
Departamento di Recurso Humano y 
hefe di Centrale Accountantsdienst. 
Premier a traspasa e autoridad 


completo na nan, y a pidi nan pa duna 
un “bindend advies”, pues un conseho 
cu Conseho di Minister lo no desvia di 
dje. E procedura depolitisa di nombra e 
hefe di e departamento aki ta mustra con 
importante y imparcial Bureau Integriteit 
Aruba ta y mester funciona. 





Gobierno ta finalisando e ley pa asina 
ancra e departamento aki den ley, pa 
otro gobiernonan den futuro no por 
elimina e departamento aki facilmente. 
Di e forma aki e fundeshi ta wordo crea 
pa structuralmente evita corupcion, y si 
en caso tin casonan di corupcion mes 
den futuro, esakinan por wordo raporta 
lihe, facilmente y sin cu mester tin miedo 
pa represaya. 


Sra. Meaux su nombracion ta entrante 
1 di november 2020, y pa e siguiente 
3 lunanan lo ta disponibel tambe pa 
finalisa trabounan na Departamento di 
Recurso Humano. Den e simannan nos 
dilanti lo busca demas empleado pa 
e departamento aki, di cual mirando e 
situacion financiero dificil di pais Aruba, 
lo mester wordo busca den e aparato 
gubernamental. 


Premier Evelyn Wever-Croes a gradici 
e 'Klankbord groep Integriteit" pa nan 
trabou cu e nombracion, y ta desea sra. 
Meaux hopi exito y forsa den e trabou 
nobo aki. Cu esaki e prome paso ta 
wordo tuma pa di forma structural evita 
corupcion den gobernacion. 

Prome Minister sra. Evelyn Wever - Croes: 


GOBIERNO DI ARUBA TA PIDI PARLAMENTO 


SOSTEN PA YEGA NA ACUERDO CU HULANDA 
(Parti 1) 





Dialuna mainta Prome Minister sra. Evelyn Wever - Croes a 
duna Parlamento un update di e negociacionnan cu ta andando 
cu Hulanda. Esaki considerando e embergadura grandi cu 
esaki tin riba e presupuesto supletorio cu ta wordo trata den 
Parlamento. 


“Mi por anuncia cu hopi satisfaccion cu nos ta kedando cla cu 
Hulanda”, Prome Minister a anuncia. 


Despues di e ultimo update na Parlamento, negociacionnan 
a bay bon, y a yega na 4 cambio importante. Cambionan cu 
ta salbaguardia e autonomia di nos pais, y cu ta stipula cu tur 
locual e entidad mester haci ta den consulta cu Gobierno di 
Pais Aruba. 


“Gobierno ta considera esakinan logronan hopi grandi y 
como Gobierno ta di opinion cu nos mester bay di acuerdo 
cu e condicionnan pa nos haya fiansa na interes di 0%. Esaki 
ta necesario pa nos por sigui reconstrui nos pais. Pa nos 
garantisa pago di salarionan na empleadonan publico, pa nos 
garantisa pago di subsidio di salario na sector priva, pa nos 
por carga e alivio fiscal pa comerciantenan y ciudadanonan cu 
debe belasting, y pa nos por paga FASE. 

Sinembargo lo no acepta e condicionnan sin cu ta duna 
Parlamento e oportunidad prome pa tuma nota di e cambionan 
y pa expresa sentimentonan riba e cambionan, Prome Minister 
a duna di conoce. 





Prome Minister a sigura Parlamento cu den e proceso di 
negosacion, a tene na cuenta locual cu Parlamento a trece 
dilanti den diferente reunion publico. Entre otro e mocion 
cu Parlamento a pasa dia 9 di juli ultimo, y tambe locual cu 
gremionan a trece dilanti durante di diferente consulta. 


Den e documentonan cu Gobierno a ricibi, Hulanda tabata 
pidi Gobierno pa bay di acuerdo cu e entidad CHE y pa nos 
drenta den e Rijkswet Financieel Toezicht (RFT), cual ta existi 
awo pa Corsou y Sint Maarten. Parlamento di Aruba a pidi pa 
Gobierno no accepta e CHE manera cu e ta, sino pa duna un 
‘tegenvoorstel!’ y bay den negociacion cu Gobierno di Hulanda 
y esey ta locual cu a haci. 


Consecuentemente, awo e esencia di e CHE a wordo cambia 
riba puntonan cual Gobierno ta haya ta substancial. Pa loke ta e 
RFT tambe a nenga di drenta e sistema di RFT hunto cu Corsou 
y Sint Maarten. A negocia un propio sistema di supervision 
financiero basa riba nos leynan y basa riba protocolnan cu a 
negocia cu Hulanda na 2018. 


“Pues ta a base di e mocion di Parlamento, a sigui negocia cu 
Hulanda y di cual awe nos por bisa cu nos a logra cambionan 
substancial”, Prome Minister Evelyn Wever-Croes a enfatisa. 

Prome Minister sra. Evelyn Wever — Croes: 


GOBIERNO DI ARUBA TA PIDI PARLAMENTO 


SOSTEN PA VEGA NA ACUERDO CU HULANDA 
(Parti 2) 




















Prome Minister sra. Evelyn Wever — Croes, dialuna mainta 
a duna Parlamento un update di e negociacionnan cu ta 
andando cu Hulanda y a elabora riba e cambionan substancial 
cu Gobierno di Aruba a logra cu Hulanda. 


Cual e cambionan aki ta? (enfocando riba 4 punto importante) 
a; E diferente puntonan di accion cu mester wordo encamina 
pa reconstrui nos economia; e asina yama landspakket, lo 
wordo regla den un ‘onderlinge regeling’, un acuerdo mutuo, 
no den e rijkswet. 

2 Lo bin un articulo nobo cu ta stipula cu e entidad hunto 
cu e Minister President di e Pais lo fiha e prioridadnan di e 
landspakket y lo prepara e asina yama uitvoeringsagenda. Cu 
esaki pues ta ancra den ley cu e entidad no por dicidi riba su 
mes y tur cos ta bay den consulta cu e Pais. 

3. Ta bin un areglo di evaluacion cu dentro di 3 aña cu e 
entidad ta existi, e comision di evaluacion lo tin dos miembro di 
nos Pais, y un miembro di Hulanda. A traves di e comision aki 
lo haci evaluacion y recomendacionnan pa si mester ahusta e 
rumbo di e trabounan di e entidad. 

4. Ta bin un articulo nobo den e ley cu ta regla e curason di 
tur loke nos tabata kier pa wordo regla: e autonomia di Gobierno 
y Parlamento ta salvaguardia. E articulo nobo aki ta stipula cu 
e entidad cu lo asisti nos den reconstruccion di nos Pais, lo 
no mina e autoridadnan ni di Parlamento ni di Gobierno. Esaki 
awor ta ancra den ley, y esaki nos ta considera e logro mas 
grandi aworaki! 


“Esakinan ta e cambionan cu a determina e diferencia pa asina 
nos acepta e condicionnan”, Prome Minister a duna di conoce 
enfatisando cu Gobierno ta den espera di Hulanda. 





“ - 


“Awor, nos ta en espera di e pakete di texto nobo, esaki tin 
poco tardansa pasobra Hulanda su team tabata concentra 
riba Corsou. Awe Corsou ta keda cla, y despues nos lo manda 
e textonan mesora pa Parlamento por tuma nota di nan y 
gustosamente nos ta bolbe bin Parlamento pa scucha e opinion 
di Parlamento riba e pakete y e cambionan, sra. Evelyn Wever 
- Croes a splica. 


“Covid a dal Aruba hopi duro. E problemanan financiero cu 
Covid a causa e aña aki, pero tambe sigur e siguiente dos 
añanan, ta enorme. Realidad ta cu nos so no por sali for di 
e abismo cu Covid a crea, nos mester di ayudo. Den bida ta 
pasa cu hasta esnan mas independiente, esnan mas orguyoso, 
mester pidi ayudo cierto momento. Pidi ayudo no ta señal di 
debilidad, e ta señal di forsa, pasobra nos ta pidi e ayudo aki 
temporal, pa nos por sali mas fuerte di e crisis aki. Nos ta 
convenci cu e cambionan cu tin aworaki riba papel, lo yuda pa 
Aruba por sali hopi mas lihe for di e crisis aki. 

Nos lo haya asistencia, placa pa inversion, fiansa na O porciento 
y pa 2 aña largo refinanciamiento lo bay ta na 0 porciento. Algo 
cu Gobiernonan a purba pa hopi aña pero no a logra. 


Mi ta spera cu Gobierno por conta cu e sosten di Parlamento 
den e trayecto importante aki pa cada ciudadano di nos pais. 
Ban trece trankilidad pa nos ciudadanonan cu tanto tin mester 
di dje, y especialmente ban crea oportunidadnan di progreso y 
bienestar pa un y tur. Di e forma aki nos por cuminsa reconstrui 
nos Pais. Aruba ta di nos tur, y ta nos mester saca Aruba 
padilanti, Prome Minister sra. Evelyn Wever - Croes a termina 
bisando. 

Gobierno di Aruba: 


E REKISITO DI TEST PA ESNAN CU TA BIAHA 
FOR DI PAISNAN CU LO HABRI ENTRANTE 
PROME DI 








Durante di rueda di prensa di Gobierno di Aruba na comienso 
di e siman aki, CEO di Aruba Tourism Authority (ATA) sra. 
Ronella Tjin Asjoe - Croes a anuncia e cambionan den maneho 
y rekisto di test y a enfatisa cu esaki ta keda vigente. 


E rekisito di test pa esnan cu ta biaha for di e regionnan di 
paisnan cu lo habri entrante prome di december ta keda 
mescos. Esey ta nifica cu e turista tin opcion di haci su test 
dentro di tres dia prome cu su biahe na su pais y asina entrega 
su resultado negativo prome cu su biahe dentro di tres dia. 
Of e ta dicidi di haci su test aki na Aruba, bay den cuarentena 
y ricibi su test dentro di 6 pa 8 ora, cual cu a ripara cu den 
practica ta e caso. 


DECEMBER TA KEDA MESCOS 


Pa localnan cu ta desea di biaha pa e paisnan aki, lo mester 
haci test na aeropuerto ora di regreso y warda e resultado. 
Importante pa menciona ta, cu mester tene cuenta cu cada pais 
tin nan reglanan y rekisitonan tambe. Por ehempel Colombia 
tin un maneho di test similar na esun di Aruba. Esey kiermen 
pa tur esnan cu ta dicidi pa bishita Colombia como turista, nan 
tambe mester haci un test y entrega resultado negativo prome 
cu nan biaha bay Colombia. Ta importante pa tuma bon nota di 
maneho di cada pais na momento cu plania un biahe. 





Bureau Europese Unie en Koninkrijksrelaties ta informa: 


& EUROPEAN SOLIDARITY CORPS 





Agencianan nacional di Europa encarga cu Erasmus+ ta 
organisa un seminario di training pa promove participacion na 
proyectonan di Erasmus+. E training aki lo ta specialmente pa 
organisacionnan di hoben of organisacionnan cu ta traha cu 
hoben y tambe pa esnan interesa den trabou boluntario, asina 
yama Erasmus+ Youth & European Solidarity Corps. 


Obhetivo di e training aki lo ta pa entre otro: 

* duna guia na organisacionnan di hoben of cu ta traha cu 
hoben, con pa yega na un partner pa por haci un proyecto; 
*compronde mihorcon Erasmus+tafuncionay e oportunidadnan 
cue ta ofrece; 

* identifica obstaculonan cu por tin pa cu e uzo di e programa 
Erasmus+; 

* sifia con Erasmus+ por contribui na desaroyo di bo 
organisacion. 


Training lo tuma lugar den 3 sesion entre fechanan: 16 
november y 9 december 2020. 


Nos ta haci un yamada na tur organisacionnan di hoben of cu 
ta traha cu hoben y cu tin interes pa crea mas oportunidad pa 
su organisacion, pa registra awe mes na e siguiente link pa por 
wordo selecta: 
https://docs.google.com/forms/d/1AEE4- 
uat5UCAJcg780HRIySqwxXxGy_xcXsLbCEwfk4/ 
viewform?edit_requested=true&gxids=7757 


Ultimo dia pa registra ta 4 di november 2020. Participacion ta 
bay via seleccion y no tin gasto inclui. Ta importante pa duna 
informacion amplio con e training aki lo yuda bo organisacion 
den e documento di inscripcion. 


Pa mas informacion of ayudo cu registracion por tuma contacto 
via e whattsap line di BEUK: 5823190 of via email na g.croes@ 
arubagovernment.eu 


Persona di contacto: mr. Gerlien Croes 






Erasmus+ 


EUROPEAN 
SOLIDARITY 
CORPS 

MINISTER DI FINANSA, ASUNTONAN ECONOMICO Y CULTURA | 


MINISTER XIOMARA MADURO 












Sintonisa tur dialuna 
‘pa 7:30 pm 











Minister Xiomara Maduro ta informa cu ta bay cuminsa cu un 
serie di programa ‘Aruba Fuerte y Resiliente, Reactivando nos 
Economia’ tur dialuna pa 7:30 pm na TeleAruba. E programanan 
aki ta pa nos comunidad por keda na altura di e actividadnan 
economico cu Gobierno di Aruba por medio di Departamento 
di Asuntonan Economico, Comercio y Industria (DEZHI) ta 
fomenta pa ehecuta e Maneho Economico Fuerte y Resiliente 
pa Pais Aruba. 


ARUBA FUERTE Y RE 
ECONOMIA 

E mandatario ta informa cu e serie di programa ‘Aruba Fuerte 
y Resiliente, Reactivando nos Economia’ lo inicia dialuna 
awor dia 2 di november. E prome topico ta e ‘Plan Strategico 
Nacional: Nos Plan, Nos Futuro’ (NSP) lo wordo trata durante 
dos programa cu lo pasa na TeleAruba riba dialuna dia 2 di 
november y dia 9 di november. E NSP ta consisti di 9 programa 
di accion y un representante di cada programa lo brinda 
informacion tocante e trabounan realisa y e importancia di 
cada programa. Durante e prome programa Minister Maduro lo 
duna informacion general tocante di e NSP, sigui pa sra. Maria 
Dijkhoff-Pita directora di DEZHI cu lo elabora riba e proceso y 
tur e trabounan cu a wordo haci pa yega na e NSP. Alabes den 


ILIENTE — 


REACTIVANDO NOS 


va 





A 


NA | DI” TEL 


| LI 
IE 








ISION 


NI 








e prome programa aki tin como invitado sra. Mari-Lou Lejeuz- 
Figaroa cu ta presidente di e Grupo di Trabou di Indicador, sr. 
Gisberth Boekhoudt, miembro di e Grupo di Trabou di Maneho 
di Recursonan Natural y sra. Jocelyne Croes cu ta Presidente 
di e Comision di SDGs - Metanan di Desaroyo Sostenibel - y cu 
tambe ta miembro di e Grupo di Trabou di ‘Aruba como modelo 
pa e Metanan di Desaroyo Sostenibel’. Durante di e di dos 
parti di e programa di NSP lo entrevista e representantenan di 
e cinco otro Gruponan di Trabou. 


INICIATIVA PA DESAROYO DI NOS ECONOMIA 

E mandatario ta informa cu hopi trabou ta wordo haci pa stimula 
economia di Pais Aruba. Durante di e serie di programa 'Aruba 
Fuerte y Resiliente —Reactivando nos Economia,’ Pueblo di 
Aruba ta keda na altura di tur e trabounan y iniciativa den e 
parti di economia di nos Pais. Durante e proximo simannan 
e programa lo tin como topico Alivio Fiscal, Sectornan 


Prometedor pa Diversificacion di Economia y lo continua cu 
otro iniciativanan cu ta tuma luga pa desaroyo di Aruba su 
economia. 

MINISTER ANDIN BIKKER 


Minister Andin Bikker: 
LO START PROYECTO PILOTO CU PRUEBA DI 
SEGURO DI AUTO DIGITAL 


na 2 November 2020 














Riba mi proposicion, Conseho di Minister a bay di acuerdo 
pa introduci, den cooperacion cu companianan di seguro, un 
proyecto piloto pa acepta prueba di seguro di auto den forma 
digital, esta via un app riba telefon celular. Esaki lo encera cu 
polis lo acepta prueba di seguro di auto valido riba e app di 
telefon proporciona dor di companianan di seguro reconoci. 
Esaki por ehempel ora di un control di polis, den cual ta pidi pa 
rijbewijs, prueba di seguro, di pago di impuesto y cu e auto ta 
gekeur. 


Ya caba a anuncia recientemente cu lo modernisa e rijbewijs 








di tal forma cu esey tambe pronto ta bay den un app, den cual 
via bo celular por demostra cu bo tin un rijbewijs valido. E 
simannan nos dilianti lo cera un protocol cu companianan di 
seguro concerni, den cual lo fiha entre otro un fecha pa bay 
start cu e proyecto piloto. 


Minister Andin Bikker ta gradici e companianan di seguro pa e 
iniciativa innovativo aki y tur instancia cu a dedica atencion pa 
e proyecto piloto di prueba di seguro di auto pa medio digital 
por bira un realidad, manera por ehempel Cuerpo Policial 
Aruba, Ministerio Publico y Departamento di Impuesto Aruba. 

Minister Andin Bikker: 
NOS A INTRODUCI UN EKIPO SPECIAL DI 
MANEHO PA CUERPO DI BOMBERO 


Recientemente a haci varios cambio den top di Cuerpo 
di Bombero, caminda a introduci un ekipo di maneho 
(‘Managementteam’) na cabes di e cuerpo. Esaki pa promove 
un maneho mas planifica y dirigi pa saca e cuerpo di e situacion 
di crisis cu el a haya su mes aden dor di, entre otro, cierto 
incidentenan, falta di planificacion structural pa mantencion di 
e ekiponan di trabou y edificionan y falta di bon comunicacion 
cu e trahadonan door di e directiva diario anterior. 


Den cuadro di mehoracion die maneho die cuerpo a scoge algun 
bombero mes y un ex-bombero cu tabata comandante interino, 
pues cu tin experiencia pa yuda den e Managementteam, 
mientras cu a atrae tambe ex-altocomisario Andrew Hoo pa 
uni na e team como un tipo di "crisis manager". 


"Peronotaeseyso.Miapercurapareenforsae Managementteam 
cu un experto di e asina yama ‘Bedrijfsvoering’ y tambe e 
ekipo administrativo y hasta esun di recursonan humano, pa 
por garantisa cu e bomberonan ta central den tumamento 
di decisionnan riba asuntonan cu ta regarda personal", 


asina minister Bikker a splica. Pues a combina experiencia, 
conocemento riba aspectonan bomberil y aspectonan di 
maneho di crisis den henter e top di Cuerpo di Bombero. 


E decisionan aki ta conta cu sosten y aprobacion di e Sindicato 
SINBA, cu ta representa gran mayoria di e trahadonan na 
Cuerpo di Bombero. 


"Mi ta convenci cu e cambionan aki sin duda lo aporta na un 
miho funcionamento y drecha e ambiente na pia di trabou. 
Cuerpo di Bombero a traha hopi duro e ultimo lunanan aki den 
e crisis cu nos a haya nos mes aden y pa mi ta importante cu 
tur bombero ta bay traha tur dia cu smaak", di acuerdo cu e 
mandatario. 


E decisionnan aki a drenta na vigor mesora y ta valido pa 
un periodo di 6 luna. Durante e tempo ey ta spera di por 
nota mehoracionnan y desaroyonan positivo den Cuerpo di 
Bombero. 





A na ei 
3 @ BRANDWEER ARUBA 
La 













Y 


MINISTER DI TURISMO, SALUD Y DEPORTE 


MINISTER DANGUI ODUBER 

Aumenta bo resistencia en general cu un alimentacion 
completo y saludabel: bebe 7-8 glas di awa pa dia, come mas 
tanto posibel berdura, fruta, productonan di grano completo, 
pisca y noot/simiya. Sin lubida di uza bo specerijnan fresco y 
seco (sin salo) pa duna smaak y extra balor na bo cuminda. 


Un punto importante ta pa evita di uza productonan procesa 
cu hopi sucu, salo y vet. Esakinan por afecta bo salud y stroba 
bo di come e productonan cu si ta duna un aporte positivo na 
bo salud. 


Door di varia bo cuminda bo ta haya un cantidad grandi 
di diferente nutriente necesario pa fortalece bo sistema 
inmunologico. Asina ta, disfruta di un alimentacion natural, 
poco procesa, varia y balansa y asina keda mehora bo salud. 


Ban sigui cuida nos mes y nos sernan keri, y ban Boost nos 
Defensa! 


IINISTRA 

Bebe 7-8 glas 

di awa pa dia 
Enfoca riba Come 
berdura 2 fruta 
varia den diferente 
tur cuminda pa dia 
Scohe pa 
grano Come 
completo, =% pisca 
bonchi, noot 2 biaha 
y simia pa siman 





7 Evita productonan 
Sucu, procesa cu hopi 
sucu, salo y vet 

Minister Dangui Oduber: 
E LEY PA PERMITI CULTIVACION DI 


CANNABIS TA CLA 
DENTRO 














Na momento cu nos a drenta gobierno partidonan MEP- 
POR-RED a firma un acuerdo di gobernacion conhunto cu 
un programma. Den e acuerdo aki partidonan a acorda cu lo 
explora e posibilidadnan pa e industria di cannabis medicinal. 
E proceso pa legalisa e uso di cannabis medicinal, legalia e 
cultivacion y procesamento di cannabis a cuminsa for di hopi 
tempo. 


Pa por maneha e industria aki conforme reglanan internacional 
(Enkelvoudig Verdrag van de Verenigde Naties inzake 
verdovende middelen van 1961), Gobierno di Aruba ta 
institui un departamento nobo, Bureau Medicinal Cannabis 
Aruba (BMCA). E departamento aki lo bira e autoridad oficial 
di Gobierno pa duna autorisacion pa cada importacion y 
exportacion di cannabis medicinal cu wordo produci na 
Aruba. Unabes e permiso di cultivo y/of extraccion wordo 
otorga na esnan cu ricibi e licensia, e inversionista local y/of 
internacional tin e obligacion conforme e reglanan internacional 
di e 'Enkelvoudig Verdrag 1961,' di wordo controla door di 
e International Narcotic Board (INCB). E tarea principal di 
BMCA ta pa controla cu tur inversionista ta tene nan mes na 
e regulacion di International Narcotic Board (INCB) y INCB lo 
controla BMCA regularmente pa wak si e inversionista y BMCA 
ta traha conforme e tratado internacional di 1961. 


PA WORDO TRATA 
DI POCO 


Na december 2019 caba gobierno a legalisa e importacion di 
cannabis medicinal camina por importa productonan CBD cu 
ta contene menos di 0.2% THC. 


Paralelo na e lantamento di e departamento Bureau Medicinal 
Cannabis a cuminsa e trayecto pa cambia, adapta e ley pa 
esaki wordo manda DWJZ y Raad van Advies pa despues 
trata esaki den parlamento di Aruba. Cu e cambio aki lo permiti 
pa gobierno duna ‘’verlof’ pa cultivacion y procesamento di 
cannabis na Aruba. 


E Ley di ‘Landsverordening Verdovende Middelen' a wordo 
adapta pa por cultiva y exporta cannabis pa rasonan medicinal. 
E ley a pasa su trayecto di legislacion (wetgevingstraject) y ta 
warda awor pa wordo trata den Parlamento pa haci'e posibel cu 
por otorga licencia, cultiva, haci extraccion y exporta cannabis 
pa traha e producto final medicinal den exterior. 


Minister Oduber tin cu bisa cu e ta e minister pa ehecuta esaki 
pero cannabis ta un vision cu lider di fraccion di RED sr Ricardo 
Croes tin pa hopi anjas. E ta un industria cu sr Croes pa hopi 
anja a boga pe y e gobierno aki lo haci esaki un realidad. 


Na momento nos a firma e acuerdo di gobernacion nos a kere 
den cannabis medicinal y ta pesey tur e esfuerzonan a wordo 
haci pa yega caminda cu nos ta awe. 


Ningun gobierno den historia di pais Aruba no a encamina e 
proceso aki pero e gobierno aki ta demostrando cu hechos 
cu nos ta cumpliendo cabalmente cu nos programma di 
gobernacion. 


Nos ta spera cu dentro di poco parlamento di Aruba por debati 
riba e cambionan di e ley aki cu lo bai yuda pa crea un industria 
nobo pa Aruba. Nos a scucha caba cu fraccion di AVP ta contra 
e desaroyo aki y a laga sa cu tur permiso cu wordo duna, si 
AVP yega bek un dia den gobierno, lo trek tur permiso in. Nan 
no ta kere den cannabis medicinal y den diversificacion di nos 
economia. 


Gobierno ja caba a publica e request of experssion of interest 
caminda hopi grupo a expresa interes den e industria aki. 
Siguentemente gobierno lo anuncia cual ta e proceso cu ta sigui 
pa finalmente otorga e permisonan necesario pa cultivacion of 
procesamento di cannabis cu metanan pa uso medicinal. 

Departamento di Salud Publico: 


UPDATE 2 DI NOVEMBER 2020 


Segun resumen di awe 5 persona mas a recupera, tin un total di 5 caso nobo di Covid-19, di cual 4 ta no-residente, 

(“positivity rate” bou residente ta 6%). E total di casonan activo pa awe ta 155, total di testnan haci ta 413, testnan 

haci bou residentenan na laboratorio di hospital ta 18, total di casonan di fayecimento relaciona cu Covid-19 ta 38. 
Hospital ta informa cu tin un total di 10 persona interna di cual 4 den Cuido Intensivo y 6 isola riba piso general. 


E virus di Covid-19 tey riba nos isla y e yabi pa controle ta union. 


Pa nos por sigui controla e cantidad di contagio ta nesesario pa Aruba ta uni pa logra un solo meta, cu ta pa 
imalisa e plamamento di covid-19. 





Sea alerto y conciente di cada un di bo actividadnan ora cu nos tur ta conciente, hunto den union nos ta trahando na 
mantene e casonan abou. 


Sigui mantene distancia, sigui aplica higiena, sigui uza tapa boca, sigui test pa covid sibo tin sintoma, sigui 
mantene isolacion of cuarentena ora bo wordo indica, sigui cumpli y sigui cuida Aruba ta conta cubo! 


CORONAVIRUS 


COVID-19 
ARUBA 
EN NO RESIDENTE 


TOTAL 
1 4 


5 
144 11 













ASONAN NOB 


ACTIVO 






RECUPERA | 4331 4268 63 
POSITIVO 4524 4450 74 
NEGATIVO | 35880 - = 
GETEST 40404 - = 
GETEST NA AIRPORT | 19147 - - 
MORTO 38 38 0 

Gabinete Wever-Croes 


